Навукова-вытворчы цэнтр шматфункцыянальных беспілотных комплексаў НАН Беларусі

Навукова-вытворчы цэнтр шматфункцыянальных беспілотных комплексаў НАН Беларусі быў створаны ў структуры Нацыянальнай акадэміі навук Беларусі ў 2016 годзе з мэтай канцэнтрацыі навуковага, канструктарскага і тэхналагічнага патэнцыялаў, матэрыяльных і фінансавых рэсурсаў у распрацоўцы і арганізацыі серыйнай вытворчасці беспілотных авіяцыйных і іншых робататэхнічных комплексаў і іх кампанентаў для вырашэння актуальных задач сацыяльна-эканамічнага развіцця Рэспублікі Беларусь, павышэння яе абароназдольнасці, развіцця экспарту высокатэхналагічнай прадукцыі.РНТБ

 Гісторыя 
Навуковай і вытворчай асновай для стварэння прадпрыемства стала дзейнасць навукова-вытворчага цэнтра «Беспілотныя авіяцыйныя комплексы і тэхналогіі», які з 2008 па 2015 год з’яўляўся структурным падраздзяленнем Фізіка-тэхнічнага інстытута НАН Беларусі.

 Напрамкі дзейнасці 
 правядзенне навуковых даследаванняў і распрацовак па стварэнні і мадэрнізацыі беспілотных авіяцыйных комплексаў у цэлым і іх асобных кампанентаў
 распрацоўка бартавой і наземнай авіёнікі, метадалогіі пабудовы беспілотных авіяцыйных комплексаў, трэнажораў і імітатараў

 Прадукцыя і паслугі 
 беспілотныя лятальныя апараты
 наземныя пункты кіравання
 гірастабілізаваныя оптыка-электронныя сістэмы
 апаратна-праграмныя і пілатажна-навігацыйныя комплексы для кіравання беспілотнымі лятальнымі апаратамі
 катапульты
 трэнажоры, напаўнатурныя выпрабавальныя мадэлюючыя комплексы, стэнды настройкі пілатажна-навігацыйных комплексаў і аналізу дадзеных палётаў
 крыніцы інфрачырвонага выпраменьвання
 выкананне паслуг па тэхнічным навучанні, сэрвісным (гарантыйным) абслугоўванні выпускаемай прадукцыі, маніторынгу зямной (воднай) паверхні, наземных аб’ектаў з паветра

 Спасылкі 
 Афіцыйная старонка 
 Профіль на сайце Рэспубліканскай навукова-тэхнічнай бібліятэкі

 Гл. таксама 
 Беспілотны лятальны апарат

Катэгорыя:З’явіліся ў 2016 годзе
Катэгорыя:Інстытуты Нацыянальнай акадэміі навук Беларусі
Катэгорыя:Беспілотныя лятальныя апараты